CELEX: 52018PC0533
Language: lv
Date: 2018-07-16
Title: Priekšlikums PADOMES REGULA, ar ko Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju groza attiecībā uz kvantitatīvo ierobežojumu, kas piemērojams vājpiena pulvera iepirkšanai

EIROPAS KOMISIJA
            Briselē, 16.7.2018
            COM(2018) 533 final
            2018/0286(NLE)
            Priekšlikums
            PADOMES REGULA,
            ar ko Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju groza attiecībā uz kvantitatīvo ierobežojumu, kas piemērojams vājpiena pulvera iepirkšanai
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Padomes Regulā (ES) Nr. 1370/2013 noteikta 109 000 tonnu liela maksimālā robežvērtība, pirms kuras sasniegšanas vājpiena pulveris publiskās intervences periodā (no 1. marta līdz 30. septembrim) jāiepērk par fiksētu cenu (169,8 EUR/100 kg). Kad minētā robežvērtība ir sasniegta, līdz intervences perioda beigām publisko intervenci turpina konkursa procedūrā.
               
               
                  Ņemot vērā piena tauku un olbaltumvielu cenu ilgstošo nesaderību un lai novērstu to, ka publiskajā intervencē vājpiena pulveri par fiksētu cenu iepērk bez attiecīga tirgus pamatojuma (piemēram, kad gan sviesta, gan svaigpiena cenas ir samērā augstas), minēto robežvērtību 2018. gadam noteica nulles apjomā.
               
               
                  Tāpēc 2018. gadā publiskā intervence tiek īstenota konkursa procedūrā. Komisija ar balsojumu Lauksaimniecības tirgu kopīgās organizācijas komitejā katrā atsevišķā gadījumā nosaka, kādus apjomus vajadzētu iepirkt un par kādu iepirkuma cenu.
               
               
                  2018. gadā ES tirgus cenas vājpiena pulverim saglabājas vidēji par 19 % zemākas par valsts intervences līmeni, bet sviesta cenas šo līmeni pārsniedz par 117 %. Piena tauku un olbaltumvielu cenas atšķirība ir lielāka nekā jebkad. Salīdzinot ar 2007.–2016. gada periodu, sviesta un vājpiena pulvera cenas attiecība 2017.–2018. gadā ir trīskāršojusies. Vienlaikus svaigpiena cenas, ko maksā lauksaimniekiem, saglabājas augstākas par vidēji 34 c/kg jeb eirocentiem par kilogramu (vairāk nekā pēdējo 5 gadu vidējais rādītājs).
               
               
                  Spēkā esošā procedūra ir ļāvusi (papildus esošajiem krājumiem) neiepirkt liekas 109 000 tonnas vājpiena pulvera.
               
               
                  Tā kā tirgus apstākļi nav būtiski mainījušies un 2018. gada pieredze liecina, ka izvēlētā pieeja ir pareiza, ir lietderīgi šo iniciatīvu atkārtot un robežvērtību nulles apjomā noteikt arī 2019. gadam.
               
               
                  Lai tirgus dalībnieki būtu informēti laikus pirms nākamā intervences perioda sākuma, šai regulai būtu jāstājas spēkā nākamajā dienā pēc tās publicēšanas.
               
            
            
               •Saskanība ar spēkā esošajiem noteikumiem konkrētajā politikas jomā
            
            
               
                  Šis priekšlikums ir saskanīgs ar lauksaimniecības produktu tirgu kopīgās organizācijas ideju, kuras mērķis ir stabilizēt tirgus un nodrošināt pietiekami augstu dzīves līmeni lauksaimniekiem.
               
               
                  Priekšlikums ir saskanīgs ar LESD 43. panta 3. punktu, kuram atbilstīgi Padome pēc Komisijas priekšlikuma paredz pasākumus par cenu, nodevu, atbalsta un kvantitatīvo ierobežojumu noteikšanu un zvejas iespēju noteikšanu un iedalīšanu.
               
            
            
               •Atbilstība pārējiem Savienības politikas virzieniem
            
            
               
                  Nepiemēro.
               
            
            
               2.JURIDISKAIS PAMATS, SUBSIDIARITĀTE UN SAMĒRĪGUMS
            
            
               •Juridiskais pamats
            
            
               
                  Līguma par Eiropas Savienības darbību 43. panta 3. punkts
               
            
            
               •Subsidiaritāte (neekskluzīvas kompetences gadījumā) 
            
         
         
            
               
                  Priekšlikums ir ES un dalībvalstu dalītā kompetencē un ir saskaņā ar subsidiaritātes principu.
               
            
            
               •Proporcionalitāte
            
            
               
                  Priekšlikums ir saskaņā ar proporcionalitātes principu.
               
            
            
               •Juridiskā instrumenta izvēle
            
            
               
                  Nepiemēro.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaude
            
            
               
                  Nepiemēro.
               
            
            
               •Apspriešanās ar ieinteresētajām personām
            
            
               
                  Nepiemēro.
               
            
            
               •Ekspertu atzinumu pieprasīšana un izmantošana
            
            
               
                  Nepiemēro.
               
            
            
               •Ietekmes novērtējums
            
            
               
                  Nepiemēro.
               
            
            
               •Normatīvā atbilstība un vienkāršošana
            
            
               
                  Nepiemēro.
               
            
            
               •Pamattiesības
            
            
               
                  Nepiemēro.
               
            
            
               4.IETEKME UZ BUDŽETU
            
            
               
                  Finansiālā ietekme atkarīga no piedāvātajiem vājpiena pulvera daudzumiem/cenām un apstiprinātajiem daudzumiem/cenām laikposmā no 2019. gada marta līdz septembrim, kā arī no vājpiena pulvera tirgus attīstības.
               
            
         
         
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               
                  Nepiemēro.
               
            
            
               •Paskaidrojošie dokumenti (attiecībā uz direktīvām)
            
            
               
                  Nepiemēro.
               
            
            
               •Detalizēts konkrētu priekšlikuma noteikumu skaidrojums
            
            
               
                  Nepiemēro.
               
            
            
               2018/0286 (NLE)
            
            
               Priekšlikums
            
            
               PADOMES REGULA,
            
            
               ar ko Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju groza attiecībā uz kvantitatīvo ierobežojumu, kas piemērojams vājpiena pulvera iepirkšanai
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regulas (ES) Nr. 1370/2013
                  1
                3. pantā ir noteikts kvantitatīvs ierobežojums vājpiena pulvera iepirkšanai par fiksētu cenu, kas minēta tās pašas regulas 2. pantā. Kad minētais ierobežojums ir sasniegts, iepirkšana jāveic konkursa procedūrā, lai noteiktu maksimālo iepirkšanas cenu.
            
            
               (2)Ar Padomes Regulu (ES) 2018/147
                  2
                Regula (ES) Nr. 1370/2013 ir grozīta, nosakot, ka attiecībā uz 2018. gadu kvantitatīvais ierobežojums vājpiena pulvera iepirkšanai par fiksētu cenu ir nulle. Tas tika darīts, lai nepieļautu, ka vājpiena pulveri par fiksētu cenu iepērk situācijā, kad tas nebūtu saskaņā ar drošības tīkla mērķiem.
            
            
               (3)Piena un piena produktu nozarē joprojām pastāv piena tauku un olbaltumvielu cenu nesaderība. 2018. gadā Savienības tirgus cenas vājpiena pulverim vēl aizvien saglabājas zemākas par valsts intervences līmeni, bet sviesta cenas šo līmeni pārsniedz vairāk nekā divkārt.
            
            
               (4)Lauksaimniekiem maksātās svaigpiena cenas 2018. gadā ir tādas, kas pašreiz, kad ir liels pieprasījums pēc sviesta un siera, piensaimniecības nozarei ir izdevīgas, kaut arī piena olbaltumvielu cenas ir relatīvi zemas. Ar konkursa procedūru īstenotā publiskā intervence 2018. gadā nav kavējusi svaigpiena cenām šo līmeni saglabāt.
            
            
               (5)Sagaidāms, ka 2019. gadā piena un piena produktu tirgus – piedāvājuma, pieprasījuma un cenu attīstības ziņā un konkrēti piena tauku un olbaltumvielu cenu nesaderības ziņā – būtiski nemainīsies. Tāpēc ir lietderīgi noteikt, ka attiecībā uz 2019. gadu kvantitatīvais ierobežojumu vājpiena pulvera iepirkšanai par fiksētu cenu ir nulle.
            
         
         
            
               (6)Tādēļ Regula (ES) Nr. 1370/2013 būtu attiecīgi jāgroza.
            
            
               (7)Lai panāktu šajā regulā noteiktā pagaidu pasākuma tūlītēju ietekmi tirgū un lai tirgus dalībnieki būtu informēti laikus pirms nākamā intervences perioda sākuma, šai regulai būtu jāstājas spēkā nākamajā dienā pēc tās publicēšanas,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. 1370/2013 3. panta 1. punktam pievieno šādu ceturto daļu:
            
            
               “Atkāpjoties no pirmās daļas, 2019. gadā kvantitatīvais ierobežojums vājpiena pulvera iepirkšanai par fiksētu cenu ir 0 tonnu.”
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
            
               
            
               TIESĪBU AKTA PRIEKŠLIKUMA FINANŠU PĀRSKATS
            
            
                     
                        FINANŠU PĀRSKATS
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DATUMS: 01.06.2018.
                     
                     
                  
               
                     
                        1.
                     
                  
                  
                     
                        BUDŽETA POZĪCIJA
                     
                     
                        Sk. turpmāk izklāstīto budžeta prognozi.
                     
                     
                     
                     
                        05 02 12 02 (Vājpiena pulvera uzglabāšanas pasākumi)
                     
                     
                  
                  
                     
                        APROPRIĀCIJAS
                     
                     
                     
                     
                     
                        2018.g. budžetā 12 milj. EUR 
                     
                     
                        2019.g. budžeta proj. 9 milj. EUR
                     
                  
               
                     
                        2.
                     
                  
                  
                     
                        NOSAUKUMS
                     
                     
                     
                        PADOMES REGULA, ar ko Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju groza attiecībā uz kvantitatīvo ierobežojumu, kas piemērojams vājpiena pulvera iepirkšanai
                     
                  
               
                     
                        3.
                     
                  
                  
                     
                        JURIDISKAIS PAMATS
                     
                     
                     
                        Līguma par Eiropas Savienības darbību 43. panta 3. punkts
                     
                  
               
                     
                        4.
                     
                  
                  
                     
                        MĒRĶI
                     
                     
                        Nepieļaut, ka citu piena produktu augsto cenu dēļ vājpiena pulveri iepērk par fiksētu cenu situācijā, kad drošības tīkla mērķu sasniegšanai šāda iepirkšana nebūtu vajadzīga. Valsts intervence attiecībā uz vājpiena pulveri būtu jāveic saskaņā ar konkursa procedūru.
                     
                  
               
                     
                        5.
                     
                  
                  
                     
                        FINANSIĀLĀ IETEKME
                     
                  
                  
                     
                        2018.
                     
                     
                        FINANŠU GADS
                           (miljonos EUR)
                     
                  
                  
                     
                        2019.
                     
                     
                        FINANŠU GADS
                     
                     
                        (miljonos EUR)
                     
                  
                  
                     
                        2020.
                     
                     
                        FINANŠU 
                     
                     
                        GADS
                     
                     
                        (miljonos EUR)
                     
                  
               
                     
                        5.0
                     
                  
                  
                     
                        IZDEVUMI
                     
                     
                        -
                              KO SEDZ NO ES BUDŽETA
                           (KOMPENSĀCIJAS/INTERVENCES)
                     
                     
                        -
                              VALSTU IESTĀDES
                     
                     
                        -
                              CITI
                     
                  
                  
                     
                     
                        -
                     
                  
                  
                     
                     
                        p. m.
                     
                  
                  
                     
                     
                        p. m.
                     
                  
               
                     
                        5.2
                     
                  
                  
                     
                        APRĒĶINA METODE
                     
                     
                        Sk. piezīmes
                     
                  
               
                     
                        6.0
                     
                  
                  
                     
                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?
                     
                  
                  
                     
                        Neattiecas.
                     
                  
               
                     
                        6.1
                     
                  
                  
                     
                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?
                     
                  
                  
                     
                          Nē
                     
                  
               
                     
                        6.2
                     
                  
                  
                     
                        VAI BŪS VAJADZĪGS PAPILDU BUDŽETS?
                     
                  
                  
                     
                        Nē
                     
                  
               
                     
                        6.3
                     
                  
                  
                     
                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?
                     
                  
                  
                     
                        Sk. piezīmes
                     
                  
               
                     
                        PIEZĪMES
                     
                     
                     
                        Finansiālā ietekme atkarīga no piedāvātajiem vājpiena pulvera daudzumiem/cenām un apstiprinātajiem daudzumiem/cenām laikposmā no 2019. gada marta līdz septembrim. 2019. gada budžeta projektā jauni vājpiena pulvera daudzumi intervencē nav paredzēti.
                     
                  
               
         
         
            
                  
                     (1)
                  
                        Padomes 2013. gada 16. decembra Regula (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (OV L 346, 20.12.2013., 12. lpp.).
               
               
                  
                     (2)
                  
                        Padomes 2018. gada 29. janvāra Regula (ES) 2018/147, ar ko Padomes Regulu (ES) Nr. 1370/2013 groza attiecībā uz kvantitatīvo ierobežojumu vājpiena pulvera iepirkšanai (OV L 26, 31.1.2018., 6. lpp.).